By eh Sheer y Doon y shenn ennym er. T'eh çhemmal rish Coontae Aontrym 'sy twoaie, rish Mooir Vannin 'sy niar as 'sy jiass, rish Coontae Ard Maghey 'sy neear, as rish Coontae Lhoo ayns Pobblaght Nerin 'sy neear yiass. Ta Loch Cuan as Lieh-innys ny h-Aird soit 'sy niar. She Beannchar, er coose hiar hwoaie yn choontae, y balley smoo. Ta tree balley mooar elley soit er joaraghyn y choontae: yn Euar er y joarey heear lesh Coontae Ard Maghey, as ta Lis ny Garvagh as Beeal Feirshtey nyn lhie er y joarey hwoaie lesh Coontae Aontrym.